We Were Soldiers

We Were Soldiers er en amerikansk spillefilm fra 2002 som omhandler slaget om Ia Drang under Vietnamkrigen. Filmen er basert på boken We Were Soldiers Once…And Young av oberstløytnant Harold G. Moore, som ledet de amerikanske styrkene, og reporteren Joseph L. Galloway, som var til stede under slaget. Regien er ved Randall Wallace, mens Mel Gibson har hovedrollen som oberstløytnant Moore.

Filmen tar kun for seg den første halvdelen av slaget i Ia Drang, som fant sted ved landingssted «X-Ray». Etter at Moores tropper hadde forlatt landingsstedet var soldatene fra kompani C, som hadde kommet for å støtte Moores tropper, nødt til å marsjere til landingssted «Albany». Oberstløytnant Robert McDade, sjefen for disse soldatene, begikk en taktisk feil på veien da han kalte frem alle sine avdelingssjefer for å forhøre to ubevæpnede nordvietnamesiske soldater. Et bakholdsangrep gjorde at avdelingene ble skilt fra sine ledere og de amerikanske troppene led store tap.

Boken av Moore og Galloway dekker imidlertid hele slaget.

Rolleliste
 Skuespiller  Rolle Mel Gibson  Oberstløytnant Harold G. «Hal» Moore Madeleine Stowe  Julie Moore Greg Kinnear  Major Bruce «Snake» Crandall Sam Elliott  Sersjantmajor Basil Plumley Chris Klein  Sekondløytnant Jack Geoghegan Keri Russell  Barbara Geoghegan Barry Pepper  Joseph L. Galloway Don Duong  Oberstløytnant Nguyen Huu An Ryan Hurst  Sersjant Ernie Savage Robert Bagnell  Premierløytnant Charlie Hastings Marc Blucas  Sekondløytnant Henry Herrick Josh Daugherty  Sersjant Robert Ouellette Jsu Garcia  Kaptein Tony Nadal Jon Hamm  Kaptein Matt Dillon Clark Gregg  Kaptein Tom Metsker

Se også
 1. kavaleridivisjon

 Eksterne lenker 


Kategori:Krigsfilmer fra USA
Kategori:Filmer om Vietnamkrigen
Kategori:Dramafilmer fra USA
Kategori:Filmer fra 2002
Kategori:Engelskspråklige filmer